هلندین آنکارا ائلچیسی خاریجی ایشلر باخانلیغینا چاغریلدی.
خاریجی ایشلر باخانلیغیندان وئریلن آچیقلامادا بو ایفاده‌لره یئر وئریلدی:
«هلندین لاهه شهرین‌ده، ایسلام دۆشمنی بیر شخصین ۲۲ ژانویه‌ده قوتسال کیتابیمیز قرآن کریمی هدف آلان آلچاق سالدیریسینی ان گوجلو شکیلده لعنتله‌ییریک.
سوئد‌دن سونرا بو دفعه ده هلندده یاشانان و قوتسال دگرلریمیزی تحقیر ائد‌ن، نیفرت سوچو احتیوا ائد‌ن بو آلچاق حرکت، ایسلام دۆشمنلیگینین، آیریمچیلیغین و خارجی دۆشمنچیلیگینین آوروپادا آرتیق هئچ بیر سرحد تانیمادیغینی آچیق اعلانیدیر.
بو حرکتلر ساده‌جه مسلمانلارین دئییل، بوتون بشریتین اساس حاق و اؤزگورلوکلرینی، معنوی دگرلرینی و توپلومسال خوش‌گؤرونو بیر باشا هدف آلماقدا؛ آیریجا بیر آرادا باریش ایچینده یاشاماق مدنیتینه ضرر وئرمکده‌دیر.
هلندین آنکارا ائلچیسی باخانلیغیمیزا چاغریلاراق بو ایگرنج و آلچاق حرکتی قینادیغیمیز و اعتراض ائتدیگیمیز گۆجلو ایفاده‌لرله بیلدیرمیش، هلندین بو جور تخریباتچی حرکتلره ایجازه وئرمه‌مه‌سی طلب ائدیلمیشدیر.
هلند مقاملارینین حادثه‌نی تؤره‌دن شخصه قارشی لازیم اولان تدبیرلری گؤرمه‌سینی و بئله حادثه‌لرین تکرارلانماماسی اوچون ملموس تدبیرلری حیاتا گئچیرمه‌سینی گؤزله‌ییریک».
